**Dæmi um skipulag móttökuviðtals nýrra nemenda á Íslandi**

**Mikilvægt er að hafa í huga að þetta er dæmi um almennt móttökuviðtal og skólar gætu viljað bæta við, breyta eða aðlaga að sínum áherslum í skólastarfi.**

|  |  |  |
| --- | --- | --- |
| **Hver?**  **Skýr verkaskipting auðveldar undirbúning** | **Hvað?**  **Lýsing á þeim verkefnum sem inna þarf af hendi** | **Gögn?**  **Til þess að afhenda, sýna eða til stuðnings** |
| Stjórnandi | Bjóða velkomin í skólann og öll kynna sig. |  |
|  | Kynna foreldrum rétt túlkaþjónustu. |  |
|  | Finna þarf leið til þess að samskipti heimilis og skóla séu tryggð.  Lesa uppalendur tölvupóst? Á hvaða tungumálum?  Geta þau lesið ritað mál?  Þarf að huga að aðgengismálum þegar skilaboð eru send frá skóla? | Upplýsingar úr Frigg |
|  | Spyrja þarf um heilsufar barnsins og hvort það sé með sjúkdóma eða noti lyf sem skólinn þarf að vita af. |  |
|  | Kynna þjónustu skólahjúkrunarfræðings og ræða sjónmælingar, heyrnarmælingar og minnast á tannlæknaþjónustu fyrir börn. |  |
|  | Skóladagatal kynnt og helstu frídagar útskýrðir. | Skóladagatal |
|  | Þjónusta íslenskuvers kynnt. | Umsókn um íslenskuver |
| Umsjónarkennari | Stundatafla barnsins kynnt og faggreinar útskýrðar. | Stundatafla |
|  | Kennarar og starfsfólk kynnt. | Listi yfir kennara og starfsfólk með myndum |
|  | Sundkennsla á Íslandi útskýrð og spurt út í sundkunnáttu barnsins.  Kynning á stuðningsúrræðum í sundi ef þörf er á. |  |
|  | Hvað þarf barnið að taka með sér í skólann?  Hvaða gögn þarf barnið í skólann?  Hvað þarf barnið að eiga heima? | Listi með myndum |
|  | Matur. Spyrja þarf hvort það sé eitthvað sem barnið megi ekki borða. Útskýra þarf að tillit sé tekið til ofnæmis, fæðuóþols, trúar- og lífsskoðana. |  |
|  | Reglur um nesti í skólanum útskýrðar.  Reglur um gos og sælgæti  Hnetulaus skóli |  |
| Fulltrúi félagsmiðstöðvar eða frístundaheimilis | Kynning á starfsemi félagsmiðstöðvar eða frístundaheimilis. | Dagskrá félagsmiðstöðvar |
| Fulltrúi Velkomin í hverfið | Kynning á skipulögðu íþrótta- og tómstundastarfi í hvefinu. | Bæklingar |
|  | Næstu skref útskýrð og fundartími vegna Stikum af stað/stöðumats festur. |  |
|  | Gengið um skólann.  Helstu rými sýnd. Inngangur, íþróttahús, sérgreinastofur og matsalur.  Vakin athygli á hvar farið er úr skónum og til hvers er ætlast í hverju rými. |  |